15501 


02013103112980008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1310 


31 Δεκεμβρίου 1998 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Χαρακτηρισμός ως ιστορικού διατηρητέου μνημείου 
και έργου τέχνης του κτιρίου ιδ. Κυριάκου και Σταυ¬ 
ρούλας Κνιθάκη στην οδό Χαλέπα 33, στα Χανιά, με 

τον περιβάλλοντα χώρο στα όρια ιδιοκτησίας. 1 

Χαρακτηρισμός ως ιστορικού διατηρητέου μνημείου 
και έργου τέχνης του διόροφου κτίσματος, ιδιοκτ. 

της Κοινότητας Βερτίσκου Λαγκαδά. 2 

Σύσταση Γραφείου Μελετών στη Διεύθυνση Αυτοδιοί¬ 
κησης και Αποκέντρωσης Ν.Αχαΐας. 3 

Σύσταση της Περιφερειακής Γνωμοδοτικής Επιτρο¬ 


πής του Νομού Δωδεκανήσου σύμφωνα με την πε¬ 
ρίπτωση (δ) της παρ. 19 του άρθρου 8 του Ν. 
2601/98 και καθορισμός της διαδικασίας λειτουρ¬ 
γίας της. 


Ψήφιση Ο.Ε.Υ. Κοινότητας Αρμενίων - Μεσσηνίας. 5 

Σύσταση Νομικού Προσώπου στο Δήμο Κυπαρισσίας 
Ν. Μεσσηνίας με την επωνυμία «ΔΗΜΟΤΙΚΟΣ ΠΑΙ¬ 
ΔΙΚΟΣ ΣΤΑΘΜΟΣ ΚΥΠΑΡΙΣΣΙΑΣ». 6 

Σύσταση Νομικού Προσώπου στην Κοινότητα Μαλεσί- 
νας Ν. Φθιώτιδας, με την επωνυμία «Σχολική Επι¬ 
τροπή 1ου 2/θέσιου Νηπιαγωγείου Μαλεσίνας».... 7 

Μεταβίβαση κοινοχρήστων εκτάσεων στην Κοινότητα 
Ρωμανού Ν. Ιωαννίνων. 8 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη 10615/26.6.97 απόφαση 
του Αναπλ. Περ. Δ/ντή Ν. Μαγνησίας. 9 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ.ΥΠ ΠΟ/ΔΙΛΑΠ/Γ/4131/61578 (1) 

Χαρακτηρισμός ως ιστορικού διατηρητέου μνημείου και 
έργου τέχνης του κτιρίου ιδ. Κυριάκου και Σταυρού¬ 
λας Κνιθάκη στην οδό Χαλέπα 33, στα Χανιά, με τον πε¬ 
ριβάλλοντα χώρο στα όρια ιδιοκτησίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «Περί Κυβέρνησης και Κυβερνητικών 
Οργάνων» που δημοσιεύθηκε στο ΦΕΚ 137/Α/26.7.85. 


β) Του άρθρου 52 του Ν. 5351/32 «Περί Αρχαιοτήτων» 
όπως αντικαταστάθηκε με το άρθρο 14 και 17 του Ν.Δ. 
216/1943 και τροποποιήθηκε με το άρθρο 32 παρ. 5 του Ν. 
1337/1983 και ισχύει. 

γ) ΤουΝ. 1469/50 «περί προστασίας ειδικής κατηγορίας 
οικοδομημάτων και έργων τέχνης μεταγενεστέρων του 
1830». 

δ) Του Ν. 2039 «Περί Κύρωσης της Σύμβασης για την 
προστασία της αρχιτεκτονικής Κληρονομιάς της Ευρώ¬ 
πης» (ΦΕΚ 61/Α/13.4.92). 

ε) Του Π.Δ. 941/77 «Περί Οργανισμού του ΥΠΠΕ». 

ζ) Το Π.Δ. 161/26.4.84 (ΦΕΚ 54/Α/30.4.84) «περί ανα¬ 
κατανομής αρμοδιοτήτων των Υπουργείων ΥΠΠΕ- 
ΥΧΟΠ». 

2. Την ΥΑ ΥΠΠΟ/ΓΝΟΣ/57631/21.11.97 (ΦΕΚ 
1080/τ.Β/5.12.97 με την οποία τροποποιείται η παρ. 8 του 
άρθρου 6 της ΥΑ ΥΠΠΟ/ΓΝΟΣ/49095/30.10.91 (ΦΕΚ 
987/Β/28.11.91) «Μεταβίβαση αρμοδιοτήτων Υπουργού 
και δικαιώματος υπογραφής “Με εντολή Υπουργού” 
στους Γεν. Γραμματείς, Γεν. Δ/ντές και Προϊσταμένους 
των Δ/νσεων, Τμημάτων και Γραφείων της Κεντρικής Υ¬ 
πηρεσίας του ΥΠ.ΠΟ. 

3. Την εισήγηση της 7ης Εφορείας Νεωτέρων Μνημείων 
και τα λοιπά στοιχεία του φακέλου. 

4. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 19/17.9.98, αποφασίζου¬ 
με: 

Χαρακτηρίζουμε ως ιστορικό διατηρητέο μνημείο και 
έργο τέχνης, που χρειάζεται ειδική κρατική προστασία, 
σύμφωνα με τις διατάξεις του Ν. 1469/50, το κτίριο ιδιο¬ 
κτησίας Κυριάκου και Σταυρούλας Κνιθάκη, στην οδό Χα¬ 
λέπα 33, στα Χανιά με τον περιβάλλοντα χώρο στα όρια ι¬ 
διοκτησίας, γιατί αποτελεί αντιπροσωπευτικό δείγμα αρ¬ 
χιτεκτονικής με πλούσια αρχιτεκτονικά και μορφολογικά 
στοιχεία νεοκλασσικής επίδρασης, σημαντικό για τη με¬ 
λέτη της ιστορίας της αρχιτεκτονικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Δεκεμβρίου 1998 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. ΥΠΠΟ/ΔΙΛΑΠ/Γ/3867/61579 (2) 

Χαρακτηρισμός ως ιστορικού διατηρητέου μνημείου και 
έργου τέχνης του διόροφου κτίσματος, ιδιοκτ. της Κοι¬ 
νότητας Βερτίσκου Λαγκαδά. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «Περί Κυβέρνησης και Κυβερνητικών 
Οργάνων» που δημοσιεύθηκε στο ΦΕΚ 137/Α/26.7.85. 

β) Του άρθρου 52 του Ν. 5351/32 «Περί Αρχαιοτήτων» 
όπως αντικαταστάθηκε με το άρθρο 14 και 17 του Ν.Δ. 
216/1943 και τροποποιήθηκε με το άρθρο 32 παρ. 5 του Ν. 
1337/1983 και ισχύει. 

γ) Του Ν. 1469/50 «περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830». 

δ) Του Ν. 2039 «Περί Κύρωσης της Σύμβασης για την 
προστασία της αρχιτεκτονικής Κληρονομιάς της Ευρώ¬ 
πης» (ΦΕΚ 61/Α/13.4.92). 
ε) Του Π.Δ. 941/77 «Περί Οργανισμού του ΥΠΠΕ». 
ζ) Το Π.Δ. 161/26.4.84 (ΦΕΚ 54/Α/30.4.84) «περί ανακα¬ 
τανομής αρμοδιοτήτων των Υπουργείων ΥΠΠΕ-ΥΧΟΠ». 

2. Την ΥΑ ΥΠΠΟ/ΓΝΟΣ/57631/21.11.97 (ΦΕΚ 
1080/τ.Β/5.12.97 με την οποία τροποποιείται η παρ. 8 του 
άρθρου 6 της ΥΑ ΥΠΠΟ/ΓΝΟΣ/49095/30.10.91 (ΦΕΚ 
987/Β/28.11.91) «Μεταβίβαση αρμοδιοτήτων Υπουργού 
και δικαιώματος υπογραφής “Με εντολή Υπουργού” 
στους Γεν. Γραμματείς, Γεν. Δ/ντές και Προϊσταμένους 
των Δ/νσεων, Τμημάτων και Γραφείων της Κεντρικής Υ¬ 
πηρεσίας του ΥΠ.ΠΟ. 

3. Την εισήγηση της 4ης Εφορείας Νεωτέρων Μνημείων 
και τα λοιπά στοιχεία του φακέλου. 

4. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 18/3.9.98, αποφασίζου¬ 
με: 

Χαρακτηρίζουμε ως ιστορικό διατηρητέο μνημείο που 
χρειάζεται ειδική κρατική προστασία, σύμφωνα με τις δια¬ 
τάξεις του Ν. 1469/50, το διόροφο κτίσμα στην Κοινότητα 
Βερτίσκου Λαγκαδά, ιδιοκτησίας της Κοινότητας, διότι α¬ 
ποτελεί χαρακτηριστικό δείγμα λαϊκής αρχιτεκτονικής 
των αρχών του αιώνα, σημανηκό για τη μελέτη της ιστο¬ 
ρίας της αρχιτεκτονικής. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 1 Δεκεμβρίου 1998 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ. 7649 (3) 

Σύσταση Γ ραφείου Μελετών στη Διεύθυνση Αυτοδιοίκη¬ 
σης και Αποκέντρωσης Ν. Αχαΐας. 

Ο ΓΕΝΙΚΟΣ ΓΡΑΜΜΑΤΕΑΣ ΤΗΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Τις διατάξεις του άρθρου 2 του Ν. 2503/97 «Διοίκηση, 
οργάνωση, στελέχωση της Περιφέρειας, ρύθμιση θεμά¬ 
των για την Τοπική Αυτ/ση και άλλες διατάξεις». 

2. Την ανάγκη σύστασης γραφείου μελετών για την κα¬ 
λύτερη και αποτελεσματικότερη λειτουργία του τμήμα¬ 


τος ΤΥΔΚ της Δ/νσης Αυτ/σης και Αποκέντρωσης Ν. Α¬ 
χαΐας, αποφασίζουμε: 

1. Συστήνουμε στο τμήμα Τ.Υ.Δ.Κ. της Δ/νσης Αυτ/σης 
και Αποκέντρωσης Ν. Αχαΐας Περιφέρειας Δυτ. Ελλάδος, 
υπηρεσιακή μονάδα, σε επίπεδο Γ ραφείου με τίτλο «Γ ρα¬ 
φείο Μελετών». 

2. Οι αρμοδιότητες του παραπάνω Γ ραφείου είναι: 

- Σύνταξη μελετών Ο.Τ.Α. 

- Έλεγχος μελετών που γίνονται από ιδιώτες μελετητές 
μετά από ανάθεση των Ο.Τ.Α. 

- Έλεγχος τήρησης των διατάξεων του άρθρου 17 του 
Ν. 2539/97. 

3. Η στελέχωση του Γ ραφείου με προσωπικό θα γίνει με 
απόφαση του Προϊσταμένου της Τ.Υ.Δ.Κ. 

4. Από τις διατάξεις της παρούσας απόφασης δεν προ- 
καλείται δαπάνη σε βάρος του κρατικού προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 8 Δεκεμβρίου 1998 

Ο Γενικός Γραμματέας Περιφέρειας 
ΚΩΣΤΑΣ Ν. ΠΑΠΑΔΗΜΗΤΡΙΟΥ 

-♦- 

Αριθ. 761 (4) 

Σύσταση της Περιφερειακής Γνωμοδοτικής Επιτροπής 
του Νομού Δωδεκανήσου σύμφωνα με την περίπτωση 
(δ) της παρ. 19 του άρθρου 8 του Ν. 2601/98 και καθο¬ 
ρισμός της διαδικασίας λειτουργίας της. 

Ο ΓΕΝΙΚΟΣ ΓΡΑΜΜΑΤΕΑΣ ΤΗΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 2601/98 «Ενισχύσεις ιδιωτικών ε¬ 
πενδύσεων για την οικονομική και περιφερειακή ανάπτυ¬ 
ξη της χώρας και άλλες διατάξεις» (ΦΕΚ81 Α/15.4.98)και 
ειδικότερα τις περιπτώσεις (α) και (ε) της παρ. 19 του άρ¬ 
θρου 8 αυτού. 

2. Τις διατάξεις του Ν. 2503/97 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις» (ΦΕΚ 107 
Α/30.5.1997). 

3. Τις διατάξεις του Ν. 1622/86 «Τοπική Αυτοδιοίκηση - 
Περιφερειακή Ανάπτυξη - Δημοκρατικός Προγραμματι¬ 
σμός» (ΦΕΚ 92 Α/14.7.1986), αποφασίζουμε: 

Άρθρο 1 

1. Συστήνεται στην έδρα του Γ ραφείου Σχεδιασμού και 
Ανάπτυξηςτου Νομού Δωδεκανήσου, σύμφωνα με τη διά¬ 
ταξη της περίπτωσης (δ) της παραγρ. 19 του άρθρου 8 
του Ν. 2601/98, Περιφερειακή Γνωμοδοτική Επιτροπή, 
μέλη της οποίας είναι: 

I. Ο Γενικός Γραμματέας της Περιφέρειας Νοτίου Αι¬ 
γαίου. 

II. Ο Προϊστάμενος του Γ ραφείου Σχεδιασμού και Ανά¬ 
πτυξης του Ν. Δωδεκανήσου. 

III. Ένας εκπρόσωπος της Νομαρχιακής Αυτοδιοίκησης 
Δωδεκανήσου προερχόμενος από το πρώην Τμήμα Βιο¬ 
μηχανίας του Υπουργείου Ανάπτυξης Ν. Δωδεκανήσου. 

IV. Ένας εκπρόσωπος της Νομαρχιακής Αυτοδιοίκησης 
Δωδεκανήσου προερχόμενος από την πρώην Διεύθυνση 
Γεωργίας του Υπουργείου Γεωργίας Ν. Δωδεκανήσου. 

V. Ένας εκπρόσωπος της αρμόδιας για τον τουρισμό υ¬ 
πηρεσίας του Νομού Δωδεκάνησου (ΕΟΤ Ν. Δωδεκάνη¬ 
σου). 

VI. Ένας εκπρόσωπος της Εθνικής Τράπεζας της Ελλά¬ 
δος. 

VII. Ένας εκπρόσωπος της Αγροτικής Τράπεζας της 
Ελλάδος. 

VIII. Ένας εκπρόσωπος του Οικονομικού Επιμελητηρί¬ 
ου της Ελλάδος τμήματος Δωδεκανήσου. 

IX. Ένας εκπρόσωπος του Επιμελητηρίου Δωδεκανή¬ 
σου. 

X. Ένας εκπρόσωπος του Τεχνικού Επιμελητηρίου της 
Ελλάδος τμήματος Δωδεκανήσου. 

XI. Ένας εκπρόσωπος της Ένωσης Αγροτικών Συνεται¬ 
ρισμών Δωδεκανήσου. 

2. Της Περιφερειακής Γνωμοδοτικής Επιτροπής του Ν. 
Δωδεκανήσου προεδρεύει ο Γενικός Γραμματέας της Πε¬ 
ριφέρειας Νοτίου Αιγαίου ή ο νόμιμος Αναπληρωτής του, 
που ορίζεται ο Γενικός Διευθυντής της Περιφέρειας. 

3. Για κάθε μέλος της Περιφερειακής Γνωμοδοτικής Ε¬ 
πιτροπής δύναται να ορίζεται και αναπληρωτής του. 

Άρθρο 2 

Έργο της Γνωμοδοτικής Επιτροπής 

Έργο της Περιφερειακής Γ νωμοδοτικής Επιτροπής του 
Νομού Δωδεκανήσου είναι η γνωμοδότηση: 

1. Για αιτήσεις υπαγωγής στο Ν. 2601/98 επενδύσεων 
ή/και προγραμμάτων χρηματοδοτικής μίσθωσης εξοπλι¬ 
σμού, που σύμφωνα με το άρθρο 8 του ιδίου νόμου υπο¬ 
βάλλονται στο Γ ραφείο Σχεδιασμού και Ανάπτυξης του Νο¬ 
μού Δωδεκανήσου καθώς και για αιτήσεις υπαγωγής επεν¬ 
δύσεων ή και προγραμμάτων χρηματοδοτικής μίσθωσης 
εξοπλισμού που εμπίπτουν στα ειδικά καθεστώτα ενίσχυ¬ 
σης της παρ. 1 του άρθρου 10 του Ν. 2601/98 και σύμφωνα 
με το οικείο Προεδρικό διάταγμα θέσπισης του Ειδικού Κα¬ 
θεστώτος Ενίσχυσης, υποβάλλονται στο Γ ραφείο Σχεδια- 
σμού και Ανάπτυξης του Νομού Δωδεκανήσου. 

2. Γ ια αιτήματα τροποποίησης αποφάσεων υπαγωγής, 
ολοκλήρωσης και πιστοποίησης έναρξης παραγωγικής 
λειτουργίας, μεταβίβασης επιχειρήσεων ή μετοχών ή εται¬ 
ρικών μεριδίων, καθώς και για την ανάκληση αποφάσεων 
υπαγωγής και επιστροφή ενισχύσεων που έχουν καταβλη¬ 
θεί και αφορούν σε επενδύσεις ή/και προγράμματα χρη¬ 
ματοδοτικής μίσθωσης εξοπλισμού που έχουν υπαχθεί 
στο Ν. 2601/98 ή το Ν. 1892/90, για την υπαγωγή των ο¬ 
ποίων έχει γνωμοδοτήσει η Περιφερειακή Γνωμοδοτική Ε¬ 
πιτροπή της παρούσας απόφασης ή η αντίστοιχη Περιφε¬ 
ρειακή Γνωμοδοτική Επιτροπή του Νομού Δωδεκανήσου 
του Ν. 1892/90 είτε οι φάκελλοι των επενδύσεων αυτών θα 
μεταβιβασθούν από τον ΕΟΜΜΕΧ σύμφωνα με τη διάταξη 
της παραγράφου 12 του άρθρου 14 του Ν. 2601/98. 

3. Για τα θέματα της προηγούμενης παραγράφου (2) 
που έχουν υπαχθεί στο Ν. 1262/82, εφόσον οι φάκελλοι 
των επενδύσεων αυτών είναι της αρμοδιότητας του Γ ρα¬ 
φείου Σχεδιασμού και Ανάπτυξης του Νομού Δωδεκανή¬ 
σου και τηρούνται σ’ αυτό ή θα μεταβιβασθούν από τον Ε- 
ΟΜΜΕΧ σύμφωνα με τη διάταξη της παραγράφου 12 του 
άρθρου 14 του Ν. 2601/98. 

Άρθρο 3 

Καθορισμός Εισηγητών και Γραμματέων 

1. Αρμόδιο για την εισήγηση των θεμάτων που καθορί¬ 


ζονται στο άρθρο 2 της παρούσας απόφασης είναι το 
Γ ραφείο Σχεδιασμού και Ανάπτυξης του Νομού Δωδεκα¬ 
νήσου. 

2. Το Γραφείο Σχεδιασμού και Ανάπτυξης του Νομού 
Δωδεκανήσου συντάσσει για την Επιτροπή πλήρεις και αι¬ 
τιολογημένες εισηγήσεις. 

3. Εισηγητές της Επιτροπής ορίζονται υπάλληλοι του 
Γραφείου Σχεδιασμού και Ανάπτυξης του Νομού Δωδε¬ 
κανήσου που χειρίζονται το εκάστοτε εξεταζόμενο θέμα. 

4. Γ ραμματέας της Επιτροπής καθώς και αναπληρωτής 
βοηθός γραμματέας ο οποίος επικουρεί το γραμματέα 
κατά τις συνεδριάσεις, ορίζονται υπάλληλοι του Γ ραφεί¬ 
ου Σχεδιασμού και Ανάπτυξης του Νομού Δωδεκανήσου. 
Ο γραμματέας και ο αναπληρωτής βοηθός γραμματέας 
είναι αρμόδιοι για την τήρηση των πρακτικών των συνε¬ 
δριάσεων και για κάθε γραμματειακή υποστήριξη που α¬ 
παιτείται για την ομαλή λειτουργία της Επιτροπής. 

Άρθρο 4 

Κανονισμός Λειτουργίας της Περιφερειακής 
Γνωμοδοτικής Επιτροπής 

1. Οι συνεδριάσεις της Περιφερειακής Γ νωμοδοτικής Ε¬ 
πιτροπής γίνονται στα Γ ραφεία της Περιφέρειας μετά α¬ 
πό έγγραφη πρόσκληση των μελώντης από τον Πρόεδρο, 
οποιαδήποτε εργάσιμη ημέρα εντός ή πέρα από το ωρά¬ 
ριο των Δημοσίων Υπηρεσιών. 

2. Η Επιτροπή γνωμοδοτεί επί θεμάτων που εισηγείται 
το Γ ραφείο Σχεδιασμού και Ανάπτυξης και τα μέλη της δύ- 
νανται να ενημερώνονται επί όλων των θεμάτων και στοι¬ 
χείων των σχετικών φακέλλων. 

3. Από τα θέματα που είναι έτοιμα να εισαχθούν στην Ε¬ 
πιτροπή για συζήτηση καταρτίζεται η Ημερήσια Διάταξη, 
η οποία κοινοποιείται στα μέλη με μέριμνα της Γραμμα- 
τείας πριν από τη συνεδρίαση της Επιτροπής, μαζί με τα 
αντίστοιχα εισηγητικά σημειώματα της Υπηρεσίας. 

4. Ο Γ ραμματέας της Επιτροπής τηρεί πρακτικά των 
συζητήσεων των θεμάτων κάθε συνεδρίασης. Τα πρακτι¬ 
κά υπογράφονται από τον Πρόεδρο και τον Γραμματέα 
της Επιτροπής. Ο Γραμματέας μεριμνά για την κοινοποί¬ 
ηση των Πρακτικών για τις περαιτέρω ενέργειες και την 
έκδοση των σχετικών αποφάσεων. Μια σειρά επικυρωμέ¬ 
νων πρακτικών καθώς και τα σχέδια των εισηγητικών ση¬ 
μειωμάτων τηρείται στο αρχείο της Γραμματείας. 

5. Η Γνωμοδοτική Επιτροπή βρίσκεται σε απαρτία όταν 
είναι παρόντες ο Πρόεδρος ή ο Αναπληρωτής του και τα 
μισά τουλάχιστον από τα υπόλοιπα με δικαίωμα ψήφου 
μέλη της Επιτροπής και αποφασίζει κατά πλειοψηφία. 

6. Για την εισαγωγή των αιτήσεων υπαγωγής του Ν. 
2601/98 στη Γνωμοδοτική Επιτροπή, τηρείται η απόλυτη 
σειρά της προτεραιότητας με την οποία έχουν υποβληθεί 
οι αιτήσεις αυτές. Είναι δυνατή η ταυτόχρονη εισαγωγή 
σε συγκεκριμένη συνεδρίαση της Γνωμοδοτικής Επιτρο¬ 
πής αιτήσεων υπαγωγής που έχουν υποβληθεί σε διαφο¬ 
ρετικά χρονικά σημεία εντός του τριμήνου της περίπτω¬ 
σης (α) της παραγράφου 8του άρθρου 8του Ν. 2601/98, 
υπό την προϋπόθεση ότι δεν έχει παραληφθεί η εισαγωγή 
καμιάς αίτησης υπαγωγής που έχει υποβληθεί κατά τον ί¬ 
διο ή προγενέστερο χρόνο από το χρόνο υποβολής εκεί¬ 
νων που εισάγονται στη συγκεκριμένη συνεδρίαση. 

7. Τα οριζόμενα στην προηγούμενη περίπτωση (6) έ¬ 
χουν ανάλογη εφαρμογή αυτοτελώς για την εισαγωγή 
στη Γ νωμοδοτική Επιτροπή της παρούσας απόφασης των 
αιτήσεων υπαγωγής στο Ν. 2601/98, που εμπίπτουν σε 

κάθε ειδικό καθεστώς ενίσχυσης της παραγράφου 1 του 
άρθρου 10 του Ν. 2601/98 που υποβάλλονται στο γρα¬ 
φείο Σχεδιασμού και Ανάπτυξης του Νομού Δωδεκανή- 
σου. 

8. Στις συνεδριάσεις της Επιτροπής είναι δυνατόν να 
καλούνται εκπρόσωποι των επενδυτικών φορέων, υπηρε¬ 
σιών του Δημοσίου και λοιπών φορέων εφόσον αυτό κρί- 
νεται σκόπιμο για την υποβοήθηση του έργου της Επι¬ 
τροπής. 

Άρθρο 5 

Η συγκρότηση της Περιφερειακής Γνωμοδοτικής Επι¬ 
τροπής της παρούσας απόφασης, σύμφωνα με την περί¬ 
πτωση (ζ) τηςπαρ. 19 του άρθρου 8 του Ν. 2601/98 γίνε¬ 
ται με απόφαση του Γενικού Γραμματέατης Περιφέρειας, 
μη δημοσιευμένη στην Εφημερίδα της Κυβερνήσεως. 

Άρθρο 6 

Περιορισμοί και όροι για τα μέλη της Περιφερειακής 
Γνωμοδοτικής Επιτροπής 

1. Δεν μπορούν να συμμετέχουν στις συνεδριάσεις της 
Περιφερειακής Γνωμοδοτικής Επιτροπής μέλη που κατά 
την τελευταία 5ετία είναι σύμβουλοι ή συμμετέχουν στο ε¬ 
ταιρικό ή μετοχικό κεφάλαιο ή στη διοίκηση επιχειρήσεων 
ή έχουν καταρτίσει ή συμμετάσχει στην κατάρτιση μελε¬ 
τών ή ως εξωτερικοί αξιολογητές έχουν συντάξει την α¬ 
ξιολόγηση επενδύσεων, προγραμμάτων χρηματοδοτικής 
μίσθωσης εξοπλισμού ή επιχειρηματικών σχεδίων που κα¬ 
τά την τελευταία δετία έχουν υπαχθεί στο Ν. 1892/90 ή 
στο Ν. 2601/98 ή έχουν υποβάλλει αίτηση για να υπα¬ 
χθούν στις διατάξεις του Ν. 2601/98 εφόσον στις συνε¬ 
δριάσεις αυτές εξετάζονται θέματα των επιχειρήσεων αυ¬ 
τών ή θέματα άλλων επιχειρήσεων ίδιου ή συναφούς α¬ 
ντικειμένου. 

2. Στα μέλη και τους εισηγητές της Περιφερειακής Γνω¬ 
μοδοτικής Επιτροπής εφαρμόζονται οι διατάξεις των άρ¬ 
θρων 6 και επόμενα περί υποβολής δήλωσης περιουσια¬ 
κής κατάστασης του Ν. 2429/96. 

Άρθρο 7 

Από τις διατάξεις της παρούσας απόφασης δεν προκα- 
λείται πρόσθετη επιβάρυνση του Κρατικού Προϋπολογι¬ 
σμού. 

Άρθρο 8 

1. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

2. Η παρούσα απόφαση να δημοσιευθεί στην Εφημερί¬ 
δα της Κυβερνήσεως. 

3. Από την έκδοση της κατά το άρθρο 5 της πιο πάνω α¬ 
πόφασης συγκρότησης της Περιφερειακής Γνωμοδοτι¬ 
κής Επιτροπής της παρούσας απόφασης, παύουν να ι¬ 
σχύουν οι κανονιστικές αποφάσεις σύστασης και συ¬ 
γκρότησης της Περιφερειακής Γνωμοδοτικής Επιτροπής 
του Νομού Δωδεκανήσου του Ν. 1892/90, που είχαν εκ- 
δοθεί κατ’ εφαρμογή της περίπτωσης (β) της παραγρά¬ 
φου (1) και της παραγράφου (4) του άρθρου 8 του εν λό¬ 
γω νόμου. 

Ρόδος, 15 Δεκεμβρίου 1998 

Ο Γενικός Γραμματέας της Περιφέρειας 
I. ΓΙΩΤΑΚΗΣ 


Αριθ. 20141 (5) 

Ψήφιση Ο.Ε.Υ. Κοινότητας Αρμενίων - Μεσσηνίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις: α)Του άρθρου 12 του Ν. 1188/1981 
«περί κυρώσεως του κώδικος» περί καταστάσεως προ¬ 
σωπικού οργανισμού τοπικής αυτοδιοίκησης όπου και ό¬ 
πως αυτό αντικαταστάθηκε από τα άρθρα 26 του Ν. 
1892/89 και 8 και 5 Ν. 2907. 

2. Τις διατάξεις του Ν. 1586/86 και των Π. Δ/των 37Α/87 
και 22/89 στα σημεία που δεν θίγονται από μεταγενέστε¬ 
ρες διατάξεις. 

3. Τις διατάξεις των άρθ. 34-38 Ν. 2190/94 που αφορούν 
ρυθμίσεις επί του νέου βαθμολογικού συστήματος των υ¬ 
παλλήλων του Δημοσίου, ΝΠ καιΟΤΑ. 

4. Την εγκύκλιο του Υπουργείου Προεδρίας της Κυβερ¬ 
νήσεως αριθ. ΔΙΔΑΔ/Φ/2/7/7235/9.3.94 «Διευκρινήσεις 
για την εφαρμογή του νέου βαθμολογίου». 

5. Την 21/17.8.1998 απόφαση του Κ.Σ. Αρμενίων με την 
οποία ψηφίζεται ο Οργανισμός Εσωτερ. Υπηρεσίας της 
Κοινότητας αυτής. 

6. Τη γνωμοδότηση του Υπηρεσιακού Συμβουλίου του 
άρθρου 37 Ν. 2190/94 έτσι όπως εκφράστηκε στο αριθ. 
6/7.12.98 πρακτικό. 

7. Τις διατάξεις του άρθ. 177τουΔ.Κ.Κ. (Π.Δ. 410/95). 

8. Την αριθ. 7092/5.11.1997 απόφαση Γ.Γ.Π.Π. περί α¬ 
νάθεσης και άσκησης αρμοδιοτήτων κατ’ εντολή, αποφα¬ 
σίζουμε: 

Κρίνουμε νόμιμη την 21/17.8.1998 α.κ.σ. Αρμενίων με 
την οποία ψηφίζεται ο Οργανισμός Εσωτερικής Υπηρε¬ 
σίας της Κοινότητας αυτής που έχει υπαχθεί στις διατά¬ 
ξεις του Α μέρους του Ν. 1188/81 με την 9/27.4.98 από¬ 
φαση του Κ.Σ. και δημοσιεύθηκε στο ΦΕΚ 733/Β/7.7.1998 
ως εξής: 

Άρθρο 1 

Οργάνωση Υπηρεσιών 

Η Υπηρεσία της Κοινότητας συγκροτείται από τη Γραμ¬ 
ματεία της Κοινότητας, Προϊστάμενος της οποίας είναι ο 
Πρόεδρος της Κοινότητας. 

Άρθρο 2 

Διάρθρωση - Διαβαθμίσεις θέσεων 

Οι θέσεις του προσωπικού της Κοινότητας διαρθρώνο¬ 
νται και διαβαθμίζονται ως ακολούθως: 

ΜΟΝΙΜΟ ΠΡΟΣΩΠΙΚΟ 
Α. ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 

ΚΑΤΗΓΟΡΙΑ: Δ.Ε. 

ΚΛΑΔΟΣ: ΔΕΙ ΔΙΟΙΚΗΤΙΚΟΥ 

Μια (1) θέση με βαθμούς Δ-Α και με μισθολογική εξέλι¬ 
ξη το 28ο Μ.Κ. μέχρι και το ΙΙοΜ.Κ. 

Τυπικά προσόντα διορισμού ορίζονται τα αναφερόμενα 
στο άρθρο του Π.Δ. 37/Α/87 και όπως αυτό τροποποιήθη¬ 
κε από τις διατάξεις του Π.Δ. 22/89 όπου και όπως αυτά α- 
ντικαταστάθηκαν από τις διατάξεις του άρθ. 15-17 Ν. 
2190/94. 

Άρθρο 3ο 

Αρμοδιότητες Προέδρου 

Προϊστάμενος της Γραμματείας είναι ο Πρόεδρος της 
Κοινότητας επειδή ο αριθμός των υπαλλήλων δεν ξεπερ¬ 
νά τους αριθμούς ο οποίος υποχρεούται να εκτελεί με ε¬ 
πιμέλεια τα καθήκοντά του. 

Άρθρο 4ο 

Καθήκοντα και αρμοδιότητες Γραμματέα 

α) Η τήρηση και διαφύλαξη των βιβλίων, επίπλων και 
σκευών. 

β) Η μέριμνα για την τήρηση και φύλαξη των προβλεπο- 
μένων από το Νόμο βιβλίων της Κοινότητας των φακέλ- 
λωντου αρχείου και τη σφραγίδα της Κοινότητας. 

γ) Η πρωτοκόλληση, ενέργεια και αρχειοθέτηση όλης 
της αλληλογραφίας της Κοινότητας πλην της απόρρητης 
η οποία πρέπει να τεθεί υπόψη του Προέδρου. 

δ) Η τήρηση των πρακτικών των συνεδριάσεων του Κοι- 
νοτικού Συμβουλίου η καταχώρηση αυτών στο βιβλίο 
πρακτικών η μέριμνα για την υπογραφή του βιβλίου από 
τους Συμβούλους και η έκδοση αντιγράφων. 

ε) Η κατάρτιση μαζί με τον Πρόεδρο του σχεδίου του 
προϋπολογισμού της Κοινότητας, η σύνταξη και συνυπο- 
γραφή με τον Πρόεδρο της Κοινότητας των βεβαιωτικών 
καταλόγων επιβολής βεβαίωσης και είσπραξης των εν γέ- 
νει κοινοτικών εσόδων και η εν γένει λογιστική υπηρεσία 
της Κοινότητας. 

στ) Η ενημέρωση του Προέδρου για την πορεία των οι¬ 
κονομικών της Κοινότητας και η προσυπογραφή με αυτόν 
των χρηματικών ενταλμάτων. 

ζ) Η προσυπογραφή όλων των σχεδίων των προς υπο¬ 
γραφή εγγράφων και όλων των πιστοποιητικών και πινά¬ 
κων που προβλέπουν οι ισχύουσες διατάξεις. 

η) Η επιμέλεια κατάρτισης του προγράμματος τέλεσης 
κοινοτικών εορτών και δεξιώσεων. 

θ) Η φροντίδα για την καλή λειτουργία των υπηρεσιών 
της Κοινότητας όπως είναι η ύδρευση, ο φωτισμός, η κα¬ 
θαριότητα και κάθε άλλη που ήθελε δημιουργηθεί στο 
μέλλον. 

ι) Η τήρηση και η φύλαξη των μητρώων αρρένων δημο¬ 
τολογίων και ληξιαρχικών βιβλίων. 

ια) Η διεξαγωγή κάθε υπηρεσίας που απορρέει κατά 
την ενάσκηση των καθηκόντων του. 

ιβ) Παραλαμβάνει και παραδίδει στο ταχυδρομείο την 
αλληλογραφία της Κοινότητας και επιδίδει και τοιχοκολ- 
λεί τις διάφορες προσκλήσεις, αποφάσεις, ανακοινώσεις 
κ.λπ. 

Από τις διατάξεις της απόφασης αυτής προκύπτει δα¬ 
πάνη σε βάρος του προϋπολογισμού της Κοινότητας που 
ανέρχεται στο ύψος των 3.600.000 δρχ. περίπου. 

Η παρούσα να δημοσιευθεί στην Εφημερίδα της Κυ- 
βερνήσεως. 

Καλαμάτα, 15 Δεκεμβρίου 1998 

Με εντολή Γ.Γ. Περιφέρειας 
Ο Διευθυντής 
ΙΩΑΝΝΗΣ ΚΥΒΕΛΟΣ 


Αριθ. 14821 + 14514+5456 (6) 

Σύσταση Νομικού Προσώπου στο Δήμο Κυπαρισσίας Ν. 
Μεσσηνίας με την επωνυμία «ΔΗΜΟΤΙΚΟΣ ΠΑΙΔΙΚΟΣ 
ΣΤΑΘΜΟΣ ΚΥΠΑΡΙΣΣΙΑΣ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 26 του Π.Δ. 410/95 όπως 
αυτό τροποποιήθηκε ή συμπληρώθηκε με τις διατάξεις 
τωνπαραγ. 6,8του άρθρου 9του Ν. 2503/97 σύμφωνα με 
τις οποίες οι ΚΠΣ και ΚΒΣ οι οποίοι λειτουργούν με τις δια¬ 
τάξεις του από 2.11.1995 Α.Ν. μεταβιβάζονται στους Δή¬ 
μους και τις Κοινότητες στη Διοικητική περιφέρεια των ο¬ 
ποίων βρίσκονται και θα λειτουργούν πλέον ως δημοτικά 
και κοινοτικά πρόσωπα του άρθρου 203 του ως άνω Π.Δ. 

2. Τις διατάξεις του άρθρου 203 του ΔΚΚ Π.Δ. 410/95. 

3. Τηναιθ. 28099/7.7.1997 εγκύκλιο του ΥΠΕΣΔΔΑπερί 
σύστασης ΝΠ και λοιπών ενεγειών. 

4. Τις διατάξεις της παρ. 8 του άρθρ. 9 του Ν. 2503/97 
με τις οποίες καθορίστηκαν με προγραμματική σύμβαση 
οι λεπτομέρειες και οι όροι επιχορηγήσεως των ΚΠΣ και 
ΚΒΣ που μεταβιβάζονται στους ΟΤΑ. 

5. Την αριθ. Π2/Β/2827/30.7.1997 Υπουργική απόφαση 
περί του κανονισμού λειτουργίας των Δημοτικών προσώ¬ 
πων παιδικών και βρεφ. Σταθμών. 

6. Τις διατάξεις του άρθρ. 9 παρ. 7 που αφορούν το προ¬ 
σωπικό των ΚΠΣ και ΚΒΣ που μεταβιβάζονται στους ΟΤΑ. 

7. Την αριθ. 19/23.3.1998 απόφαση Δημοτικού Συμβου¬ 
λίου Κυπαρισσίας περί ίδρυσης ιδίου ΝΠ με την επωνυμία 
«Δημοτικός Παιδικός Σταθμός Κυπαρισσίας», αποφασί¬ 
ζουμε: 

Συνιστούμε ίδιο Νομικό Πρόσωπο Δημοσίου Δικαίου 
στο Δήμο Κυπαρισσίας με την επωνυμία «ΔΗΜΟΤΙΚΟΣ 
ΠΑΙΔΙΚΟΣ ΣΤΑΘΜΟΣ ΚΥΠΑΡΙΣΣΙΑΣ» ως εξής: 

- Σκοπός του Νομικού Προσώπου θα είναι: η καθημερι¬ 
νή φύλαξη, φροντίδα, ημερήσια διατροφή, διαπαιδαγώ¬ 
γηση και ψυχαγωγία νηπίων, συναισθηματική, κοινωνική, 
ψυχοσωματική ανάπτυξη των παιδιών, η προπαρασκευή 
τους για τη φυσική μετάβασή τους από την οικογενειακή 
ζωή στο σχολικό περιβάλλον. 

- Πόροι και περιουσία του Νομικού Προσώπου θα είναι: 

α) Η ετήσια επιχορήγηση του Υπουργείου Υγείας, Πρό¬ 
νοιας και Κοινωνικών Ασφαλίσεων με βάση την Προγραμ¬ 
ματική Σύμβαση η οποία ισχύει από την ημέρα υπογρα¬ 
φής της και για τα επόμενα δέκα (10) συνεχή έτη. Πέρα 
τοιν 10 ετών μπορεί να παρατείνεται κάθε φορά με συμ¬ 
φωνία των ενδιαφερομένων μερών, με τους ίδιους ή άλ¬ 
λους όρους, σύμφωνα με τις διατάξεις της παρ. 7 του άρ¬ 
θρου 42 του Ν. 2218/94. 

β) Επιχορηγήσεις και κάθε είδους παροχή από το κρά¬ 
τος ή από οποιοδήποτε άλλο οργανισμό, νομικό ή φυσικό 
πρόσωπο, είτε απευθείας προς το Νομικό Πρόσωπο είτε 
προς το Δήμο Κυπαρισσίας για λογαριασμό του. 

γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

δ) Πρόσοδοι από την ίδια αυτού περιουσία. 

ε) Κάθε άλλη νόμιμη πρόσοδος. 

στ) Πόροι από προγράμματα της Ευρωπαϊκής Ένωσης. 

ζ) Τροφεία και συνδρομές των γονέων το ύψος των ο¬ 
ποίων θα καθορίζεται από το Δημοτικό Συμβούλιο. 

- Το Νομικό Πρόσωπο θα διοικείται από πενταμελές Δι¬ 
οικητικό Συμβούλιο και θα αποτελείται από: 

α) Το Δήμαρχο ως Πρόεδρο ή άλλο μέλος του Δημοτι¬ 
κού Συμβουλίου που θα ορισθεί από αυτόν. 

β) Δύο Δημοτικούς Συμβούλους με τους αναπληρωτές 
τους. 

γ) Έναν εκπρόσωπο των γονέων των φιλοξενουμένων 
παιδιών στο βρεφονηπιακό σταθμό, με τον αναπληρωτή 
του. 

δ) Έναν εκπρόσωπο των εργαζομένων με τον αναπλη¬ 
ρωτή του. 

Τα μέλη του Διοικητικού Συμβουλίου με τους αναπλη¬ 
ρωτές τους, ορίζονται με απόφαση του Δημοτικού Συμ¬ 
βουλίου. 

Το Διοικητικό Συμβούλιο θα εκλέξει μεταξύ των μελών 
του τον Αντιπρόεδρο και το Γραμματέα. 

- Η θητεία των μελών του Διοικητικού Συμβουλίου ορί¬ 
ζεται σύμφωνα με τη θητεία του Δημοτικού Συμβουλίου 
(4ετής) και λήγει πάντοτε με την εγκατάσταση του νέου 
Διοικητικού Συμβουλίου. 

Το Νομικό Πρόσωπο θα εκπροσωπείται στα Δικαστήρια 
και σε κάθε άλλη Αρχή από τον Πρόεδρο και όταν αυτός 
απουσιάζει ή κωλύεται από τον Αντιπρόεδρο. 

- Περιουσία του Νομικού Προσώπου είναι η ακίνητη και 
κινητή περιουσία του Κρατικού Παιδικού Σταθμού Κυπα¬ 
ρισσίας και κάθε άλλη περιουσία κινητή ή ακίνητη που τυ¬ 
χόν αφιερώνεται. 

~ Με τη σύσταση του Νομικού Προσώπου, θα προκλη- 
θεί δαπάνη σε βάρος του προϋπολογισμού του Δήμου Κυ¬ 
παρισσίας το ύψος της οποίας δεν μπορεί να προσδιορι¬ 
στεί. 

Η παρούσα να δημοσιευθεί στην Εφημερίδα της Κυ- 
βερνήσεως. 

Καλαμάτα, 17 Δεκεμβρίου 1998 

Με εντολή Γ.Γ. Περιφέρειας 
Ο Διευθυντής 

I. ΚΥΒΕΛΟΣ 

-♦- 

Αριθ. 22104 ( 7 ) 

Σύσταση Νομικού Προσώπου στην Κοινότητα Μαλεσίνας 
Ν. Φθιώτιδας, με την επωνυμία «Σχολική Επιτροπή 1 ου 
2/θέσιου Νηπιαγωγείου Μαλεσίνας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/95 
(Δ.Κ.Κ.). 

2. Τις διατάξεις του άρθρου 5 του Ν. 1894/90 «Για την Α¬ 
καδημία Αθηνών και εκπαιδευτικές διατάξεις», που δημο- 
σιεύθηκε στο 110/27.8.90 (τ.Β') ΦΕΚ. 

3. Την υπ’ αριθ. 5843/91 απόφαση περί συστάσεως Ν.Π. 
με την επωνυμία «Σχολική Επιτροπή 1 ου και 2ου Νηπια¬ 
γωγείου Μαλεσίνας». 

4. Την υπ’ αριθ. 168/98 απόφαση του Κοινοτικού Συμ¬ 

βουλίου Μαλεσίνας, περί τροποποιήσεως της Σχολικής 
Επιτροπής 1 ου και 2ου Νηπιαγωγείου σε χωριστές Σχολι¬ 
κές Επιτροπές 1ου και 2ου Νηπιαγωγείου, αποφασίζου¬ 
με: , ^ 

1. Συνιστούμε Νομικό Πρόσωπο με την επωνυμία «Σχο¬ 
λική Επιτροπή 1ου 2/θέσιου Νηπιαγωγείου Μαλεσίνας». 


Α. Σκοπός του Νομικού Προσώπου είναι: 
α) Η διαχείριση των πιστώσεων, που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλωσίμων 
υλικών κ.λπ. 

β) Η εκτέλεση μικρών έργων για επισκευή και συντήρη¬ 
ση των διδακτηρίων. 

γ) Η αποκατάσταση φθορών και ζημιών των επίπλων ε¬ 
ξοπλισμού και γενικά των διδακτηριακών εγκαταστάσε¬ 
ων. 

δ) Η φροντίδα για την εξεύρεση άλλων πόρων και ο ε¬ 
φοδιασμός των Σχολικών μονάδων με έπιπλα και σκεύη, 
με βιβλία για τη σχολική βιβλιοθήκη και γενικά με όλα τα 
μέσα, που είναι απαραίτητα για τη λειτουργία τους και γε¬ 
νικότερα η λήψη όλων των μέτρων που κρίνονται ανα¬ 
γκαία για τη στήριξη της διοικητικής λειτουργίας των Σχο¬ 
λικών Μονάδων. 

Β. Το Νομικό Πρόσωπο διοικείται από 7/μελές Δ.Σ. απο- 
τελούμενο από: 

α) Τον εκάστοτε Πρόεδρο της Κοινότητας ή τον Κοινο¬ 
τικό Σύμβουλο που θα ορισθεί με απόφαση του Κ.Σ., ως 
Πρόεδρο. 

β) Δύο (2) Κοινοτικούς Συμβούλους, 
γ) Το Διευθυντή του 1ου Νηπιαγωγείου Μαλεσίνας. 
δ) Τον εκπρόσωπο του Συλλόγου Γονέων και Κηδεμό¬ 
νων του 1ου Νηπιαγωγείου. 

ε) Δύο δημότες ή κατοίκους της Κοινότητας Μαλεσί- 
νας. 

Γ. Η θητεία του πρώτου Δ.Σ. του Νομικού Προσώπου λή¬ 
γει με τη λήξη της παρούσας κοινοτικής περιόδου. 

Το Δ.Σ. εκλέγει τον Αντιπρόεδρο και το Γ ραμματέα του. 
Δ. Πόροι του Νομικού Προσώπου είναι: 
α) Η ετήσια επιχορήγηση της Κοινότητας, 
β) Η ετήσια επιχορήγηση του Κράτους, 
γ) Οι κάθε είδους εισφορές, δωρεές, κληρονομιές, κλη¬ 
ροδοσίες. 

δ) Οι εισπράξεις από το αντίτιμο των παρεχομένων 
πραγμάτων ή υπηρεσιών, 
ε) Πρόσοδοι από την περιουσία του. 

Περιουσία του είναι αυτή που ανήκει στα Σχολικά Τα¬ 
μεία του Νόμου 539/31 είτε στο Ταμείο ανέγερσης διδα¬ 
κτηρίων (ΤΑΔ) είτε στην Σχολική Εφορία άρθρ. 40 Ν. 
1566/85. 

Ε. Το Νομικό Πρόσωπο εκπροσωπείται στα διδακτήρια 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει από τον Αντιπρόεδρο. 
Ακροτελεύτιο άρθρο 

Από τις διατάξεις αυτές της απόφασης προκαλείται δα¬ 
πάνη σε βάρος του Προϋπολογισμού της Κοινότητας Μα¬ 
λεσίνας ύψους 500.000 δρχ. για το τρέχον έτος και για κα¬ 
θένα από τα επόμενα οικονομικά έτη. 

Για την ανωτέρω δαπάνη έχει γραφτεί πίστωση στον 
Προϋπολογισμό της Κοινότητας τρ. χρήσης στον ΚΑ 
2.211.9 β. 

Η παρούσα να δημοσιευθεί στην Εφημερίδα της Κυ- 
βερνήσεως. 

Λαμία, 9 Δεκεμβρίου 1998 
Με εντολή Γ.Γ. Περιφέρειας 
Ο Διευθυντής 
ΠΑΝΑΓΙΩΤΗΣ ΜΠΟΝΑΚΗΣ 

Αριθ. 19951 (8) 

Μεταβίβαση κοινοχρήστων εκτάσεων στην Κοινότητα 
Ρωμανού Ν. Ιωαννίνων. 

Ο ΝΟΜΑΡΧΗΣ ΙΩΑΝΝΙΝΩΝ 

Έχοντας υπόψη: 

1. Το άρθρο 3 του Ν. 2218/94. 

2. Το άρθρο ΙΟπαρ. 8 του Ν. 2503/97. 

3. Το άρθρο 197 του Αγροτικού Κώδικα. 

4. Τα Κτημ/κά στοιχεία της Οριστικής διανομής του α- 
γρ/τος Ρωμανού Ιωαννίνων, έτους 1957. 

5. Το από 22.11.1994 Τοπ/κό διάγραμμα που συνέταξε 
ο Προϊστάμενος του 927ου Τοπ/κού Συνεργείου, στο ο¬ 
ποίο απεικονίζονται τα τεμνόμενα τεμάχια της ανωτέρω 
διανομής, λόγω του γενόμενου Αναδασμού. 

6. Την υπ' αριθ. 37902/30.11.1995 απόφαση του 
Περ/κού Δ/ντή Ιωαννίνων «περί παραχωρήσεως κοινο¬ 
χρήστων εκτάσεων σε αυθαίρετα κατόχους και αυτοκαλ- 
λιεργητές, σύμφωνα με τις διατάξεις του άρθρου 26 του 
Ν. 674/77». 

7. Τις υπ’ αριθ. 936/12.4.1995 απόφαση Περ/κού Δ/ντή 
Ιωαννίνων και την 19626/3.12.1998 απόφασή μας. 

8. Την υπ’ αριθ. 451/9.3.98 απόφασή μας «περί μεταβι- 
βάσεως αρμοδιοτήτων στους Βοηθούς Νομάρχες», απο¬ 
φασίζουμε: 

Μεταβιβάζουμε κατά πλήρη κυριότητα και νομή και χω¬ 
ρίς τίμημα ή κάποια άλλη αποζημίωση στην Κοινότητα 
Ρωμανού τα κατωτέρω τεμάχια της Οριστικής διανομής 
του ομώνυμου αγρ/τος, έτους 1957, όπως αυτά απεικονί¬ 
ζονται στο ανωτέρω διάγραμμα, ήτοι: 


Από τον Πίνακα 2 

τεμάχιο υπ’ αριθ. 48β ι 

εκτάσεως 

2,141 στρεμμάτων 

» » » Ι07γ 

» 

2,000 

» 

» » » 107δ 

» 

17,250 

» 

» » » 133β 

» 

4,750 

» 

Από τον Πίνακα 3 

τεμάχιο υπ’ αριθ. 129γ εκτάσεως 

9,000 στρεμμάτων 

» » » 132β 

» 

6,000 

» 

» » » 558β 

» 

17,000 

» 

» » » 594β 

» 

1,237 

» 

» » » 600β 

» 

1,600 

» 

» » » 602β 

» 

17,000 

» 

» » » 604β 

» 

12,775 

» 

» » » 606β 

» 

5,255 

» 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Ιωάννινα, 8 Δεκεμβρίου 1998 

Ο Βοηθός Νομάρχης 
ΑΝΑΡΓΥΡΟΣ ΜΑΝΤΖΙΟΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 9 ) 

Στη 10615/26.6.97 απόφαση του Αναπλ. Περ. Δ/ντή Ν. 
Μαγνησίας που αφορά την τροποποίηση Ο.Ε.Υ. του ΚΑ- 
ΠΗ Δ. Σκοπέλου και δημοσιεύθηκε στο ΦΕΚ 630/28.7.97 
(τ.Β') διορθώνεται ο κωδικός του Κλάδου Εργοθεραπευ- 
τών από το εσφαλμένο «ΤΕ16» στο ορθό «ΤΕ18» και ανα¬ 
γράφεται ως εξής: «Κλάδος ΤΕ18 Εργοθεραπευτών». 

(Από την Περιφέρεια Θεσσαλίας) 

ΡΩΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΩΛΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΙ ϋΗ * ΡΑΧ 52 34 312 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188, 1ος όρ. - Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 

- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΡΦΗΜΡΡΙΛΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά δσέλιδο ή μέρος αυτου 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 

70.000 » 

15.000 » 

70.000 » 

30.000 

15.000 » 

5.000 » 

10.000 » 

3.000 » 

10.000 » 

250.000 >> 

3.000 δρχ. 

3.500 

750 

3.500 

1.500 - 

750 

250 » 

500 <> 

150 ·> 

500 » 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 >’ 

12.500 >· 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




